stanford-oval/wikipedia huggingface dataset:
סיימון שאמה
חייו > ספרות היסטורית

את הקריירה האקדמית שלו החל שאמה כהיסטוריון מן השורה, ועד מהרה הפך לאחד ההיסטוריונים הבריטים הידועים ביותר. בשנת 1977 פרסם את ספרו הראשון, "פטריוטים ומשחררים" ("Patriots and Liberators"), שזכה בפרס וולפסון להיסטוריה מטעם קרן וולפסון. הספר התמקד בהשפעת מהפכת הפטריוטים בהולנד באמצע המאה ה-18. ספרו השני, שיצא לאור גם בעברית בהוצאת מאגנס בשם "בית רוטשילד וארץ־ישראל" (1980), הוא מחקר על היעדים הציוניים של אדמונד ג'יימס דה רוטשילד וג'יימס ארמנד דה רוטשילד.
בשנת 1980 עבר לארצות הברית והחל לשמש כפרופסור להיסטוריה באוניברסיטת הרווארד עד שנת 1993. בארצות הברית פרסם את ספרו "מבוכת העושר: פרשנות על תרבות הולנד בתקופת תור הזהב", שזכה להצלחה ביקורתית ומסחרית. ספרו השני שיצא בארצות הברית, "אזרחים" (1989, אודות המהפכה הצרפתית) זיכה אותו בין היתר בפרס הספרות NCR בשנת 1990. הספר בן ה-900 עמודים חובר בתוך 18 חודשים ונכנס לרשימות הספרים הטובים ביותר של הניו יורק טיימס והדיילי טלגרף. שאמה הדגיש בספר זה, בין היתר, את טרור האלימות באותה מהפכה וטען כי היא הייתה מראשיתה "פולחן דם", בניגוד - למשל - לדימוי ההירואי בקרב הצרפתים על נפילת הבסטיליה.
ספרו "Dead Certainties" מ-1991 מוצא קישור יוצא דופן בין מות הגנרל הבריטי ג'יימס וולף במלחמת שבע השנים בקוויבק ב-1759, לבין מקרה הרצח של הרופא ג'ורג' פארקמן בשנת 1840 בבוסטון על ידי פרופ' בהרווארד.
ספרו "נוף וזיכרון" (1995, Landscape and Memory) התקבל בביקורות מעורבות, אך זכה להצלחה מסחרית וזיכה את שאמה בפרסים רבים.
הספר דן בזיקה שבין הזיכרון לטבע, תוך סקירת ההיסטוריה התרבותית של שלושה מרכיבי נוף: יער, מים וסלע. כך, למשל, תיאר שאמה מתוך זיכרונותיו כילד שהשתתף בנטיעות ביערות קק"ל בישראל, כיצד מילאו השתילים החדשים את תפקיד המהגרים, והיערות - את הכמיהה להיות נטועים:
אף פעם לא היינו בטוחים בדיוק בשביל מה היו כל העצים. מה שכן ידענו היה שיער נטוע הוא הנוף ההפוך למקום של חולות נודדים, סלעים חשופים ואדמה אדומה הנפוצה לכל רוח. הגולה הייתה חול. ומה, אם כך, צריכה להיות ישראל, אם לא יער, הניצב במקומו, נטוע וזקוף?
מאז שנת 1994 מכהן שאמה כפרופסור להיסטוריה ולתולדות האמנות באוניברסיטת קולומביה. בשנת 1999 יצא לאור ספרו "עיני רמברנדט" ("Rembrandt's Eyes") המציג הערכה מחודשת, אפולוגטית ושנויה במחלוקת לדמותו של האמן ההולנדי.
חייו > טורים עיתונאיים

בשנת 1995 מונה למבקר אמנות במגזין ניו יורקר והמשיך בכתיבה למשך שלש שנים. מבחר ממסותיו פורסמו בכתב העת ב-2005 תחת הכותרת "Hang Ups". בין השנים 1999–2010 כתב מאמרים שונים עבור העיתון הגרדיאן. ב-2007 כתב טור אוכל עבור הירחון האמריקאי ווג, ובשנת 2010 החל לכתוב מאמרים עבור העיתון פיננשל טיימס.
חייו > יצירתו הטלוויזיונית

בשנות ה-90 החל שאמה להתמקד ביצירה קולנועית-טלוויזיונית, שכללה עם השנים למעלה משלושים סרטים, רובם על בסיס ספרים שיצאו לאור במקביל לשידורם בערוצים BBC ו-PBS.
בשנת 2000 שב לבריטניה לאחר שנשכר על ידי ה-BBC להפיק את הסדרה התיעודית "היסטוריה של בריטניה", כחלק מחגיגות המילניום. הסדרה בת ה-15 פרקים סיקרה את קורות הממלכה המאוחדת עד לשנת 1965, הפכה לאחת מהצלחות ה-DVD התיעודיות הגדולות של ה-BBC, והייתה מועמדת לפרס אמי.
בשנת 2006 יצר סדרה בת 8 פרקים המציגה אמנים ויצירות גדולות ששינו, לתפיסתו, את פני העולם: ז'אק-לואי דויד (מות מארה), ויליאם טרנר (ספינת העבדים), ואן גוך (שדה חיטה עם עורבים), קאראווג'ו (דוד עם ראשו של גוליית), ברניני (האקסטזה של תרזה הקדושה), רמברנדט (הקונספירציה של קלאודיוס סיביליס), פיקאסו (גרניקה) ומארק רותקו (ציורי הקיר בבניין סיגרם). הסדרה זיכתה את שאמה בפרס אמי. הופיעה בתרגום לעברית תחת השם "כוחה של האמנות".
מספר שבועות לאחר היבחרו של ברק אובמה כנשיא האמריקאי-אפריקאי הראשון של ארצות הברית, שידר בשנת 2008 את הסדרה "העתיד האמריקאי: היסטוריה", ארבעה פרקים המסקרים את ארצות הברית לאור היחס של האומה האמריקאית בעבר לסוגיות רגישות כמו מלחמה, דת והגירה. שנה לאחר מכן יצר את "אמריקה של אובמה" אודות העידן שלאחר אובמה.
בשנת 2013 פרסם את הכרך הראשון בסדרה "סיפורם של היהודים", שעל בסיסה יצר ושידר ב-BBC את חמשת פרקי הסדרה באותו שם, המסקרים את תולדות עם ישראל מימי חורבן בית שני ועד ימיו, וחוקרים את נסיבות הישרדותו כעם חרף הרדיפות מהן סבל כמיעוט אתני. סיפורו של העם היהודי, אותו מציג שאמה כ"סיפור של אינטראקציה בין מילים לאנשים", מסופר בין היתר באמצעות עדויות של יהודים בני התקופה, כגון מכתב מאב לבנו משנת 475 לפני הספירה, ובאמצעות גילויים ארכאולוגיים חשובים, בהם ציורים שנמצאו במערכות קבורה ובתי כנסת יהודים המעידים על השפעות הלניסטיות. מבקר העיתון האובזרבר כינה את הסדרה "הישג מדהים וציון דרך טלוויזיוני". כתב עיתון הארץ באנגלית, אנשיל פפר, ציין כי "לאחר שהסדרה משתחררת ממלכודת הדבש של השמאלץ", היא "נכנסת למסלול משלה... ומתארת גם נרטיב של כתות ושסעים שעל אף שתמיד היה ידוע להיסטוריונים, רק לעיתים נדירות הוצג מחוץ לאקדמיה".
 בשנת 2018 הגיש לצד מרי בירד ודייוויד אולוסוגה את הסדרה התיעודית הבריטית "ציוויליזציה" שהופקה על יד רשת BBC בשיתוף עם רשת PBS.
חייו > חיים אישיים

שאמה נשוי לווירג'יניה פאפאיואנו (Papaioannou), גנטיקאית באוניברסיטת קולומביה. לבני הזוג, המתגוררים בניו יורק, ילד משותף. שאמה מצהיר בגאון על זהותו היהודית בהופעותיו הציבוריות. לעיתים קרובות הוא מגן על מדיניותה של ישראל ואף השווה במאמר משותף את החרם האקדמי על ישראל לחרמות שהטיל אדולף היטלר על בתי מסחר של יהודים בשנות ה-30 של המאה ה-20.
סגנונו

יחד עם היסטוריונים כקרלו גינצבורג ונטלי זימון דייוויס, נחשב שאמה לאחד ממייצגי אסכולת "ההיסטוריה התרבותית החדשה" שהתפתחה בשנות ה-70, המתמקדת בסיפור ההיסטורי מנקודות מבט אנתרופולוגיות שלא נחקרו בעבר כגון משפחה, יחסים בין המינים, שפה ועוד.
יצירתו מתאפיינת בהצגת אירועים היסטוריים מנקודת המבט של פשוטי העם באמצעות מציאת דימויים של בני התקופה המתוארת. עבודתו זכתה לעיתים קרובות להערכה בעיקר בקרב מבקרי תרבות והציבור הרחב, בשל כישרון הסיפור שלו בלי לסטות מהראיות ההיסטוריות. עם זאת, סגנונו עורר גם ביקורת כלפיו מחוגים אקדמיים על סובייקטיביות ופופוליזם.
ציונים לשבח

שאמה זכה בשורה של פרסים ומועמדויות, בכללם פרס האקדמיה האמריקנית לאמנויות ולספרות ופרס חוג מבקרי הספרים הלאומי. חבר באקדמיה האמריקאית לאמנויות ולמדעים ובאגודה המלכותית לאמנויות. ב-2001 קיבל שאמה תואר ממסדר האימפריה הבריטית עבור תרומתו בהיסטוריה וביקורת אמנות. בשנת 2010 מונה על ידי ממשלת דייוויד קמרון יחד עם ההיסטוריון ניל פרגוסון לחבר בצוות המסייע בהכנת תוכנית הלימודים בהיסטוריה בבתי הספר.
עבודותיו

שאמה חיבר ארבעה עשר ספרים, חלקם תורגמו לעשרים שפות.
בית רוטשילד וארץ ישראל: אדמונד וג'יימס רוטשילד ומפעלם בארץ, שמעון שאמה, תרגם מאנגלית: מ. חצור, תש"ם 1980
הסיפור של היהודים: למצוא את המילים. 1000 לפנה"ס - 1492 לספירה, תרגם אביעד שטיר, ספרי עליית הגג, 2017
הסיפור של היהודים: להשתייך. 1492 - 1900, תרגם אביעד שטיר, ספרי עליית הגג, 2021
Patriots and Liberators: Revolution in the Netherlands 1780–1813 (1977)
Two Rothschilds and the Land of Israel (1978)
The Embarrassment of Riches: An Interpretation of Dutch Culture in the Golden Age (1987)
Citizens : A Chronicle of the French Revolution (1989)
Dead Certainties: Unwarranted Speculations (1991)
Landscape and Memory (1995)
Rembrandt's Eyes (1999)
A History of Britain Vol. I (2000, ISBN 0-563-48714-3)
A History of Britain Vol. II (2001, ISBN 0-563-48718-6)
A History of Britain Vol. III (2002, ISBN 0-563-48719-4)
Hang Ups: Essays on Art (2005)
Rough Crossings (2005, ISBN 0-06-053916-X)
Simon Schama's Power of Art (2006, ISBN 0-06-117610-9)
The American Future: A History (2009, ISBN 0-06-053923-2)
Scribble, Scribble, Scribble: Writing on Politics, Ice Cream, Churchill and My Mother
The Story of the Jews, Volume I: Finding the Words, 1000 BCE-1492 CE (2013, Bodley Head, ISBN 9781847921321)
Landscape and Memory (1995), in five parts
Rembrandt: The Public Eye and the Private Gaze (1995)
A History of Britain by Simon Schama – BBC (2000), in 15 parts
Simon Schama's John Donne – BBC (2009)
Murder at Harvard – PBS (2003)
Rough Crossings – BBC (2005)
Simon Schama's Power of Art – BBC (2006), in eight parts
The American Future: A History – BBC (2008), in four parts
Simon Schama's: Obama's America – BBC (2009)
Simon Schama's Shakespeare – BBC (2012)
The Story of the Jews – BBC (2013), in five parts
Il Venerdi 6 june 2016 Ghetto Venezia
הערות שוליים

↑  The history master - Simon Schama interview
↑  "Honours list". www.thegazette.co.uk. 2018.
↑  Two Rothschilds and the Land of Israel ,1978
1 2  Simon Schama, באתר ספרי פינגווין(הקישור אינו פעיל, 31.3.2020)
↑  מאמריו, באתר הניו יורקר
↑  מאמריו, באתר העיתון
↑  MARC SAPERSTEIN, Book review: The Story of the Jews: Finding the Words, 1000 BCE-1492 CE, By Simon Schama, באתר independent
↑  Anthony, Andrew (28 בספטמבר 2013). "Simon Schama: a man always making history". The Observer. נבדק ב-7 באוקטובר 2013. {{cite news}}:  (עזרה)
↑  Akbar, Arifa (1 בספטמבר 2013). "The Weekend's Viewing: Simon Schama's story was as much an investigation into identity as it was the beginning of a difficult history". The Independent. London. נבדק ב-23 בספטמבר 2013. {{cite news}}:  (עזרה)
↑  אנתוני ג'וליוס וסיימון שאמה, John Berger is wrong
↑  בת אור, סימון שאמה וההיסטוריה של הדימויים, באתר פרויקט הנגשת הידע של החוג להיסטוריה, אוניברסיטת תל אביב.
↑    Laura Roberts, ‏Simon Schama's appointment as history tsar an insult, says Mary Beard, The Telegraph, 8 October 2010
↑  The role of government in determining the school history curriculum: lessons from Australia, באתר history and policy(הקישור אינו פעיל, 31.3.2020)
| --- | --- |
בקרת זהויות :  NLI: 987007302838205171  PLWABN: 9810696989005606  BIBSYS: 90271012  BNE: XX1646214  BnF: cb12075278k (data)  CANTIC: a10865706  CiNii: DA02087451  GND: 111458323  ICCU: CFIV076476  ISNI: 0000 0001 0895 670X  LCCN: n50020394  LNB: 000001767  NDL: 00516026  NKC: jn20020403006  NLA: 35479038  NLK: KAC200511635  NTA: 073029831  RERO: 02-A003792511  RKD: 363427  SELIBR: 374981  SNAC: w6573dkh  SUDOC: 029044286  Trove: 967733  ULAN: 500247454  VIAF: 46784579   WorldCat (עם VIAF): 46784579
סם טראמל

| --- | --- |

 לידה:  29 בינואר 1969 (בן 55) ניו אורלינס, לואיזיאנה, ארצות הברית
 מדינה:  ארצות הברית 
 תקופת הפעילות:  מ-1995
 מקום לימודים:  אוניברסיטת בראון
 מספר צאצאים:  2
 פרסים והוקרה:  פרס עולם התיאטרון (1998)  פרס קלרנס דרוונט 
 פרופיל ב-IMDb
 
סם טראמל (באנגלית: Sam Trammell; נולד ב-29 בינואר 1969) הוא שחקן תיאטרון, קולנוע וטלוויזיה אמריקאי. הוא מוכר בעיקר בזכות תפקידו בתור סם מרלוט (אנ') בסדרה "דם אמיתי" (2014-2008) ברשת HBO.
בנוסף שיחק במחזות "השושנה המקועקעת" (1995) ו"Ah, Wilderness!"‏ (1998); עבורו קיבל מועמדות לפרס טוני.
ביוגרפיה

סם טראמל נולד בניו אורלינס, לואיזיאנה. בילדותו, עבר עם משפחתו להתגורר בצ'ארלסטון, וירג'יניה המערבית, שם הוא למד בתיכון ג'ורג' וושינגטון (אנ'). בהמשך למד לתואר ראשון בחוג לדרמה של אוניברסיטת בראון; שם סיים את לימודיו ב-1991.
קריירה

בשנת 1995 שיחק במחזה "השושנה המקועקעת" מאת טנסי ויליאמס. בשנת 1998 שיחק בתיאטרון ברודוויי במחזה "Ah, Wilderness!" מאת יוג'ין או'ניל; עבור תפקידו בתור ריצ'רד מילר, היה טראמל מועמד לפרס טוני לשחקן הטוב ביותר במחזה.
פריצתו הגדולה הייתה בשנת 2008 כאשר החל לגלם את דמותו של סם מרלוט (אנ') בסדרת הערפדים המצליחה של HBO, "דם אמיתי"'; אותו גילם במשך שבע עונות עד שנת 2014
בשנת 2013 שיחק בסרט הדרמה הפסיכולוגי "ארנב לבן" לצד ניק קראוזה. הוא זכה לתשבחות על משחקו.
בשנת 2014 שיחק בסרט "אשמת הכוכבים" שבוים על ידי ג'וש בון (אנ'), ומבוסס על הרומן באותו שם מאת ג'ון גרין; בסרט הוא שיחק בתור מייקל לנקסטר, אביה של הייזל, אותה גילמה שיילין וודלי.
בשנת 2019 שיחק בדרמה האימה של נטפליקס "המסדר" בתור אריק קלארק.
בשנת 2020 החל לשחק בתפקיד מרכזי בעונה השמינית והאחרונה של סדרת הדרמה עטורת השבחים "הומלנד" ברשת שואוטיים; בדמותו של בנג'מין הייז, סגן נשיא ארצות הברית האימפולסיבי וחסר הניסיון ולאחר מכן נשיא ארצות הברית.
חיים אישיים

בשנת 2003 הכיר לראשונה את השחקנית מיסי יאגר, בזמן שהשניים הופיעו בתיאטרון בניו יורק. הם החלו לצאת רק ב-2006 ובשנת 2011 נולדו לזוג תאומים, וינסטון וגאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | Childhood's End | גרג צ'אט |  |
| 1997 | The Hotel Manor Inn | נולאן |  |
| 1998 | Wrestling with Alligators | וויל |  |
| 2000 | דור הביט | לי |  |
| 2000 | Fear of Fiction | טום הופקינס |  |
| 2000 | סתיו בניו יורק | סימון |  |
| 2000 | Followers | ג'ון דיטריך |  |
| 2003 | Undermind | דריק האל / זיין ויין |  |
| 2007 | הנוסע השמיני נגד הטורף 2 | טים או'בריאן |  |
| 2011 | הפרטים הקטנים | כריס |  |
| 2012 | Guns, Girls and Gambling | שריף קוולי |  |
| 2013 | אהבה מהסוג המטורף | ג'ף לוקאס |  |
| 2013 | Deadweight | פרסטון ווסטווד |  |
| 2013 | ארנב לבן | דארל מקיי |  |
| 2014 | אחרי הנפילה | לי |  |
| 2014 | אשמת הכוכבים | מייקל לנקסטר |  |
| 2014 | Me | דייוויד |  |
| 2015 | All Mistakes Buried | סוני קולס | גם תסריטאי ומפיק בפועל |
| 2015 | שלושה דורות | מת'יו ווקר |  |
| 2015 | The Track | סקוט |  |
| 2016 | I Am Wrath | הבלש גיבסון |  |
| 2016 | אימפריום | גארי קונווי |  |
| 2017 | Say You Will | דין האל |  |
| 2018 | La Gran Promesa | או'קונר |  |
| 2018 | Hospitality | קאם |  |
| 2019 | אני רואה אותך (אנ') | טוד |  |
| 2019 | Breakthrough | ד"ר קנט סאטר |  |
| 2019 | ננסי דרו והבית המסתורי | קרסון דרו |  |
| 2021 | Unsilenced | דניאל דייוויס |  |
| 2022 | The Tiger Rising | רוב הורדון האב |  |
| 2023 | Organ Trail | לוגאן |  |
| 2023 | ג'ורג' הגדול: סיפורו של ג'ורג' פורמן (אנ') | וירדאל סטוקס |  |
| TBA | It's Time | בילי בראוור |  |
| TBA | Pursued | ג'ק |  |
| TBA | Days When the Rains Came | הריסון |  |
| TBA | 72 Hours | סבסטיאן ג'יימס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Harvest of Fire | סימון טרויר | סרט טלוויזיה של CBS |
| 1998 | השילוש הקדוש | ליאם מקאליסטר | 3 פרקים |
| 1998 | Maximum Bob | סוני סופרי | 2 פרקים |
| 2001 - 2002 | Going to California | קווין "ספייס" לוקלין | תפקיד ראשי; 20 פרקים |
| 2004 | האוס | איתן הארטיג | פרק: "Maternity" |
| 2004 | Anonymous Rex | וינסנט רוביו | סרט טלוויזיה של Syfy |
| 2005 | בונז | קן תומפסון | פרק: "Pilot" |
| 2005 | רפואה שלמה | קיקו אלסוורת' | פרק: "First Response" |
| 2005 | המשפט של איימי | מרטי לוין | 3 פרקים |
| 2006 | מספ7ים | תומאס גיל | פרק: "Hot Shot" |
| 2006 | CSI: ניו יורק | צ'ארלס רייט | פרק: "Heroes" |
| 2006 | משפט וצדק | קווין או'ניל | פרק: "Pilot" |
| 2006 | דקסטר | מאט צ'מברס | פרק: "Crocodile" |
| 2007 | What If God Were the Sun? | ג'ף | סרט טלוויזיה של Lifetime |
| 2007 | פשע מן העבר | פורטר ראוולי | פרק: "Blood on the Tracks" |
| 2008 - 2014 | דם אמיתי | סם מרלוט (אנ') | תפקיד ראשי (7 עונות); 80 פרקים |
| 2009 | חוק וסדר: כוונה פלילית | גארי וונדרהובן | פרק: "Identity Crisis" |
| 2009 | מדיום | ד"ר בריאן סייוורד | פרק: "Things to Do in Phoenix When You're Dead" |
| 2011 | Paul the Male Matchmaker | סטו | סדרת רשת; פרק: "Know When You Are Too Old" |
| 2013 | בית חולים לילדים | דניזון סטופ | פרק: "My Friend Falcon" |
| 2016 - 2017 | החיים עצמם | בן | 4 פרקים |
| 2016 | Survivor's Remorse | ד"ר גלן הרקורט | פרק: "The Night of the Crash" |
| 2017 | תחנת ברלין | מורגן | פרק: "Do the Right Thing" |
| 2017 | יום אימונים מסוכן | אמט רורק | פרק: "Blurred Lines" |
| 2019 - 2020 | המסדר | אריק קלארק | 5 פרקים |
| 2019 | Reckoning | לי דויל | תפקיד ראשי; 10 פרקים |
| 2020 | הומלנד | בנג'מין הייז | 10 פרקים |
| 2021 | Generation | מארק | 7 פרקים |
| 2021 | American Refugee | ווינטר | סרט טלוויזיה של Epix |
הערות שוליים

↑  Jeff Sneider, Sam Trammell Thriller ‘All Mistakes Buried’ Sells to Breaking Glass Pictures, TheWrap, ‏3 בספטמבר 2015
| --- | --- |
בקרת זהויות :  BNE: XX5340364  BnF: cb16251400q (data)  GND: 141088354  ISNI: 0000 0001 1456 1958  LCCN: no2009084331  NKC: xx0264445  NTA: 386033382  SUDOC: 167325647  VIAF: 120334895   WorldCat (עם VIAF): 120334895
סיידובה סומה

סיידובה גוינין סומה (בצרפתית: Seydouba Guinéenne Soumah; נולד ב-11 ביוני 1991) הוא כדורגלן גינאי המשחק בנובי פאזאר בעמדת הקשר ההתקפי.
קריירה > אייאקס קייפטאון (2008–2011)

סיידובה סומה החל את דרכו במועדון הכדורגל הדרום אפריקאי אייאקס קייפטאון בגיל 15 בשנת 2008 במחלקת הנוער. בשנתו הראשונה הושאל ל"איי קאפה ספורטינג" ושנה לאחר מכן הושאל ל"מועדון כדורגל קייפ טאון". ב-22 בינואר 2011, עשה את הופעת הבכורה במועדון מקצועני כאשר ניצחה אייקס קייפטאון 3-0 את "פלטינום סטארס". הוא שיחק 10 משחקים בקבוצה באותה עונה והבקיע שער אחד עד שהושאל ל"אוניברסיטת פרטוריה" מהליגה הארצית הראשונה בדרום אפריקה.
קריירה > ניטרה (2012–2013)

בפברואר 2012 חתם סומה ל-3 שנים במועדון הסלובקי ניטרה ששיחק באותה תקופה בליגה הראשונה. ב-9 במרץ 2012 ערך את הופעת הבכורה שלו במשחק נגד מ.ש.ק. ז'ילינה. הוא הבקיע את שער הבכורה שלו בקבוצה חודש לאחר מכן במשחק מול קבוצת הכדורגל א.ס. טרנצ'ין. בעונה זו שיחק 22 משחקים והבקיע 6 שערים.
קריירה > סלובן ברטיסלאבה (2013–2014)

לאחר העונה הטובה בניטרה, עבר סומה תמורת 150,000 יורו לסלובן ברטיסלאבה, אשר נחשבת לאחת הקבוצות החזקות בסלובקיה. ב-16 במרץ 2013 שיחק לראשונה במשחק נגד דוקלה באנסקה ביסטריצה. בעונתו הראשונה הוא זכה עם הקבוצה בדאבל. ב-2 באוקטובר 2014, עשה סומה את הופעת הבכורה שלו בליגה האירופית במשחק של ברטיסלאבה נגד נאפולי. את השער הראשון בליגה האירופית הבקיע במשחק של הקבוצה כנגד יאנג בויז.
קריירה > קאדסיה (2015–2016)

ביולי 2015 הושאל סומה לקבוצה הכוויתית קאדסיה. הוא הבקיע 14 שערים ב-20 משחקים וזכה באליפות המדינה.
קריירה > סלובן ברטיסלאבה (2016–2017)

לאחר עונת ההשאלה חזר לסלובן ברטיסלאבה. משחקו הראשון מאז שחזר היה מול פרטיזן טירנה במוקדמות הליגה האירופית. במהלך העונה החל סומה להפוך לבורג מרכזי בקבוצה, הוא האריך את חוזהו והיה חלק מרכזי מהזכייה בגביע הסלובקי באותה שנה ואף הבקיע שער בגמר. הוא סיים את העונה כמלך השערים בליגה (עם 20 שערים) ונבחר ל-11 המצטיינים השנתיים בליגה.
קריירה > פרטיזן בלגרד (2017–2018)

ביולי 2017, הצטרף לפרטיזן בלגרד אשר שילמה עליו 1.65 מיליון יורו. את משחקו הראשון עשה ב-22 ביולי מול הקבוצה מאקבה סאבאק, שבוע לאחר מכן הבקיע את שערו הראשון בפרטיזן בניצחון 2-1 כנגד מועדון הכדורגל ג'בור איבנג'יקה. באותה שנה הבקיע בתיקו 2-2 כנגד אולימפיאקוס במוקדמות ליגת האלופות. בעונה זו כבר 3 שערים ב-26 משחקים.
קריירה > מכבי חיפה (2018)

ב-14 בספטמבר 2018 הצטרף סומה למכבי חיפה בעסקת השאלה לעונה עם אופציית קניה והוא לובש את מספר החולצה 18. משחק הבכורה שלו היה בהפסד 2:1 למכבי פתח תקווה ב-22 בספטמבר כאשר עלה מהספסל בדקה ה-86.
ב-11 בנובמבר, במשחקו הרביעי בקבוצה, בישל לראשונה בניצחון 2:1 על הפועל חדרה.
נבחרת

ב-9 ביוני 2013, שיחק 85 ערך את הופעת הבכורה שלו בנבחרת גינאה במשחק נגד נבחרת מוזמביק. את שערו הראשון בנבחרת הבקיע ב-10 בספטמבר 2013 במשחק נגד נבחרת מצרים. את השלושער הראשון כבש ב-15 בנובמבר 2014, במשחק נגד נבחרת טוגו.
בשנת 2015 השתתף עם הנבחרת בגביע אפריקה לאומות, הוא היה בורג מרכזי בנבחרת באותו טורניר ואת שערו הראשון בטורניר כבר במשחק נגד נבחרת קמרון.
| # | תאריך | יריבה | שער | תוצאה סופית | תחרות |
| --- | --- | --- | --- | --- | --- |
| 1 | 10 בספטמבר 2013 | מצרים מצרים | 2–2 | 2–4 | מוקדמות מונדיאל 2014 |
| 2 | 5 בספטמבר 2014 | טוגו טוגו | 1–0 | 2–1 | מוקדמות גביע אפריקה לאומות 2015 |
| 3 | 15 בנובמבר 2014 | טוגו טוגו | 2–0 | 4–1 | מוקדמות גביע אפריקה לאומות 2015 |
| 4 | 15 בנובמבר 2014 | טוגו טוגו | 3–0 | 4–1 | מוקדמות גביע אפריקה לאומות 2015 |
| 5 | 15 בנובמבר 2014 | טוגו טוגו | 4–0 | 4–1 | מוקדמות גביע אפריקה לאומות 2015 |
| 6 | 19 בנובמבר 2014 | אוגנדה אוגנדה | 2–0 | 2–0 | מוקדמות גביע אפריקה לאומות 2015 |
| 7 | 13 בנובמבר 2014 | הרפובליקה של קונגו הרפובליקה של קונגו | 1–0 | 1–2 | מוקדמות מונדיאל 2018 |
| 8 | 9 בספטמבר 2018 | הרפובליקה המרכז-אפריקאית הרפובליקה המרכז-אפריקאית | 1–0 | 1–0 | מוקדמות גביע אפריקה לאומות 2019 |
סטטיסטיקות

| מועדון | עונה | ליגה> מש' | ליגה> שערים | גביע> מש' | גביע> שערים | בינלאומי> מש' | בינלאומי> שערים | סך הכול> מש' | סך הכול> שערים |
| --- | --- | --- | --- | --- | --- | --- | --- | --- | --- |
| אייאקס קייפטאון | 2010/11 | 10 | 1 | 0 | 0 | –– | –– | 10 | 1 |
| ניטרה | 2011/12 | 13 | 2 | 0 | 0 | –– | –– | 13 | 2 |
| ניטרה | 2012/13 | 9 | 4 | 0 | 0 | –– | –– | 9 | 4 |
| ניטרה | סך הכול | 22 | 6 | 0 | 0 | –– | –– | 22 | 4 |
| סלובן ברטיסלאבה | 2012/13 | 11 | 0 | 0 | 0 | –– | –– | 11 | 0 |
סלובן ברטיסלאבה: 
סלובן ברטיסלאבה: 
| סלובן ברטיסלאבה | 2013/14 | 21 | 2 | 3 | 1 | 1 | 0 | 25 | 3 |
| סלובן ברטיסלאבה | 2014/15 | 22 | 8 | 1 | 0 | 10 | 1 | 33 | 9 |
| 2016/17 | 29 | 20 | 7 | 5 | 3 | 0 | 39 | 25 |  |
| סך הכול | 83 | 30 | 11 | 6 | 14 | 1 | 108 | 37 |  |
| קאדסיה (השאלה) | 2015/16 | 20 | 14 | 0 | 0 | 2 | 1 | 22 | 15 |
| פרטיזן בלגרד | 2017/18 | 22 | 3 | 1 | 0 | 8 | 2 | 31 | 5 |
| פרטיזן בלגרד | 2018/19 | 2 | 0 | 0 | 0 | 3 | 1 | 5 | 1 |
| פרטיזן בלגרד | סך הכול | 24 | 3 | 1 | 0 | 11 | 3 | 36 | 6 |
| מכבי חיפה | 2018/19 | 4 | 0 | 0 | 0 | 0 | 0 | 4 | 0 |
| סך הכול | סך הכול | 163 | 54 | 12 | 6 | 25 | 4 | 202 | 64 |
תארים > מועדונים

סלובן ברטיסלאבה:
ליגת העל הסלובקית (2): 2012/13, 2013/14.
הגביע הסלובקי (2): 2012/13, 2016/17.
הסופרקאפ הסלובקי: 2014.
קאדסיה:
ליגת העל הכוויתית: 2015/16
פרטיזן בלגרד:
הגביע הסרבי בכדורגל: 2017/18
תארים > אישיים

ליגת העל הסלובקית: מלך השערים – 2016/17
ליגת העל הסלובקית: נבחרת העונה – 2016/17
הערות שוליים

↑  מערכת SPORT.SK, סומה הוא החיזוק החדש של סלובן ברטיסלאבה, באתר SPORT.SK, ‏3 בדצמבר 2012 (בסלובקית)
↑  דורון בן דור, ‏סיידובה סומא חתם רשמית לעונה במכבי חיפה, באתר ONE‏, 14 בספטמבר 2018
↑  ‏צפו בתקציר: מכבי חיפה הפסידה 2:1 לפ"ת בדקה ה-90, באתר ספורט1, 22 בספטמבר 2018
↑  דורון בן דור ועמית קרקו, ‏השינוי עוואד: 1:2 לגוטמן ומכבי חיפה על חדרה, באתר ONE‏, 10 בנובמבר 2018
| נבחרת גינאה – גביע אפריקה לאומות 2021 |
| --- | --- | --- |
|  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה |  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה | גינאה |
סובארו B9 Scrambler

| --- | --- |

Subaru B9 Scrambler
 מאפיינים כלליים
 נקרא גם:  Subaru B9SC
 יצרן:  סובארו
 שנות ייצור:  2003 (דגם קונספט)
 הרכבה:  יפן יפן
 מודל קודם:  סובארו 360
 מודל אחריו:  Subaru Rex
 חברת אם:  Fuji Heavy Industries ("פוג'י תעשיות כבדות בע״מ")
 מרכב:  Front-engine, four-wheel-drive layout
 אורך:  4,200 מ"מ
 רוחב:  1,800 מ"מ
 מפרט טכני
 מנוע:  4 צילינדרים, 2,000 סמ"ק, המפיק 138 כ"ס מגדש טורבו, אלקטרוני - היברידי (מנוע המוגדר "Flat-four engine", מסוג "2.0-liter DOHC Subaru boxer 4-cylinder gas engine") מנוע חשמלי
 מעצב:  Andreas Zapatinas
סובראו B9 Scrambler (באנגלית: Subaru B9 Scrambler) היא מכונית קונספט, בתצורת מכונית ספורט, קבריולה, בעלת הנעה היברידית אשר הוצגה על ידי יצרנית הרכב היפני סובארו בשנת 2003.
יצרנית הרכב סובארו היא חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
דגם ה"סובארו B9 Scrambler" כונה גם "סובארו B9SC".
סובארו B9 Scrambler

סוג הדגם: "the Sequential Series Hybrid Electric Vehicle"  (ראשי תיבות : "(SSHEV)"
2 דלתות
2 מושבים
סובארו B9 Scrambler > מנוע "סובארו B9 Scrambler"

מנוע 134 כ"ס (מנוע חשמלי) הביא את דגם ה"סובארו B9 Scrambler" למהירות 80 קמ"ש. בנקודה זו נכנס לפעולה מנוע הבנזין, 138 כ"ס.
במהירות פחותה מ-80 קמ"ש מנוע הבנזין מטעין את הסוללה, ותורם להאצה כבדה של הדגם.
תמונות

"סובארו B9 Scrambler"
"סובארו B9 Scrambler"
מנוע "the Sequential Series Hybrid Electric Vehicle"  (ראשי תיבות : "(SSHEV)" המורכב בדגם "סובארו B9 Scrambler"
ראו גם

סובארו
מכונית קונספט
הנעה היברידית
לקריאה נוספת

"סובארו B9 Scrambler" - גלריית תמונות (carstyling.ru/en/car/2003_subaru_b9_scrambler)
"סובארו B9 Scrambler" (autotoday.it/rubriche/auto-epoca/subaru-b9-scrambler)
הערות שוליים

↑  "סובארו B9 Scrambler"  ://cartype.com/pages/2323/subaru_b9_scrambler
↑  "סובארו B9 Scrambler"  goauto.com.au/future-models/subaru/b9-scrambler-concept
↑  "סובארו B9 Scrambler" קונספט - מפרט diseno-art.com/encyclopedia/concept_cars/subaru_b9_scrambler
↑  "סובארו B9 Scrambler" caranddriver.com/news/subaru-b9-scramblerart.com/encyclopedia/concept_cars/subaru_b9_scrambler
נציגויות דיפלומטיות של קפריסין בעולם

בכחול, המדינות בהם פועלות נציגויות דיפלומטיות של קפריסין. באדום, קפריסין.
קפריסין היא מדינת אי הממוקמת בים התיכון, מדרום לטורקיה וממערב לסוריה. היא ממוקמת על אי באותו שם. למרות שיוכו הגאוגרפי של האי לאסיה, נחשבת קפריסין לחלק מאירופה מסיבות היסטוריה ותרבותיות. לצפון קפריסין יש נציגויות דיפלומטיות משלה, אם כי רק לטורקיה, המדינה היחידה שמכירה ברפובליקה הטורקית של צפון קפריסין. לרפובליקה של קפריסין עצמה אין נציגות דיפלומטית בטורקיה.
אפריקה

דרום אפריקה דרום אפריקה
פרטוריה (נציבות עליונה)
מצרים מצרים
קהיר (שגרירות)